Predrags Nikoličs

Predrags Nikoličs (; dzimis  Šamacā) ir Bosnijas un Hercegovinas starptautiskais lielmeistars šahā (1983).

 Biogrāfija 
1980. gados ticis uzskatīts par vienu no talantīgākajiem Dienvidslāvijas jaunās paaudzes šahistiem. Divkārtējs Dienvidslāvijas šaha čempionāta uzvarētājs (1980, 1984).Campeonato de Yugoslavia Par panākumiem turnīros FIDE Nikoličam 1980. gadā piešķīra starptautiskā meistara (IM) nosaukumu, bet 1983. gadā - starptautiskā lielmeistara (GM) nosaukumu. Piedalījies Pasaules šaha čempiona izcīņas cikla starpzonu turnīros, kuros 1985. gadā Tunisā ieņēmis 10. vietu,1985 Tunis Interzonal Tournament bet 1987. gadā Zagrebā palicis 5. vietā, tikai nedaudz atpaliekot no iekļūšanas pretendentu skaitā.1987 Zagreb Interzonal Tournament 1990. gadā Manilas starpzonu turnīrā izcīnījis 8. vietu un iekļuvis pretendentu mačos,1990 Manila Interzonal Tournament kur 1991. gadā jau 1. kārtā zaudējis Borisam Gelfandam ar 4½:5½.1991-93 Candidates Matches

Sākoties Dienvidslāvijas karam, pārcēlies dzīvot uz Nīderlandi, kur 1994. gadā uzvarējis Veikanzē starptautiskajā šaha turnīrā, kā arī kļuvis par Nīderlandes divkārtējo šaha čempionāta uzvarētāju (1997, 1999). 1993. gadā piedalījies gan FIDE, gan PŠA starpzonu turnīros, taču abos turnīros bijis tālu no iekļūšanas pretendentu skaitā.1993 Biel FIDE Interzonal Tournament1993 Groningen PCA Qualifying Tournament

Trīs reizes piedalījies Pasaules šaha čempiona nosaukuma izcīņā pēc izslēgšanas sistēmas:
 1997. gadā 2. kārtā zaudējis Višvanatanam Anandam;
 2001. gadā 4. kārtā zaudējis Žoelam Lotjē;2001-02 FIDE Knockout Matches
 2004. gadā zaudējis 1. kārtā.

Pārstāvējis Dienvidslāvijas un Bosnijas un Hercegovinas komandas lielākajos komandu šaha turnīros:
 Pasaules šaha olimpiādē piedalījies 12 reizes (1980, 1984-2002, 2008). Komandu vērtējumā izcīnījis sudraba (1994) un bronzas (1980) medaļas, bet individuālajā vērtējumā izcīnījis zelta (1980) medaļu;OlimpBase :: Men's Chess Olympiads :: Predrag Nikolić
 Eiropas komandu šaha čempionātos piedalījies 4 reizes (1983, 1992-1999). Komandu vērtējumā izcīnījis sudraba (1983) medaļu, bet individuālajā vērtējumā izcīnījis zelta (1983) medaļu;OlimpBase :: European Men's Team Chess Championship :: Predrag Nikolić
 Pasaules komandu šaha čempionātā piedalījies 1989. gadā, un gan komandu, gan individuālajā vērtējumā izcīnījis sudraba medaļas;OlimpBase :: World Men's Team Chess Championship :: Predrag Nikolić
 Balkānu valstu komandu šaha čempionātos piedalījies 3 reizes (1980, 1983, 1985). Komandu vērtējumā visas trīs reizes izcīnījis zelta medaļas, bet individuālajā vērtējumā izcīnījis zelta (1983), sudraba (1985) un bronzas (1980) medaļas.OlimpBase :: Men's Chess Balkaniads :: Predrag Nikolić

2004. gadā dalījis pirmo vietu Eiropas individuālajā šaha čempionātā kopā ar Vasiļu Ivančuku. 2005. un 2007. gadā piedalījies Pasaules šaha kausa izcīņas turnīros pēc izslēgšanas sistēmas. 2007. gadā uzvarējis Bosnijas un Hercegovinas šaha čempionātā. 2014. gadā kļuvis par FIDE vecāko šaha treneri.

 Atsauces 

 Ārējās saites 

Kategorija:1960. gadā dzimušie
Kategorija:Serbu Republikā dzimušie
Kategorija:Bosnijas un Hercegovinas serbi
Kategorija:Bosnijas un Hercegovinas šahisti
Kategorija:Dienvidslāvijas šahisti